อั้ม พัชราภา แพ้ใจ ไฮโซพก อายุ 40 แล้วรักใครไม่อยากเลิกแบบที่เคย
คนมีความรักก็จะโลกสีชมพูหน่อยๆ ดังเช่นนางเอกซุปเปอร์สตาร์สาว อั้ม พัชราภา ไชยเชื้อ ที่ตั้งแต่เปิดตัวว่ากำลังคุยกับไฮโซหนุ่ม พก ประธานวงศ์ พรประภา หลายคนก็สังเกตเห็นความหวานของทั้งคู่ที่ออกมาให้เห็นในโลกโซเชียลบ่อยๆ และทั้งคู่ก็พากันไปเจอกับที่บ้านของทั้งคู่มาแล้ว,ยิ่งตอนวันเกิดของสาวอั้ม หนุ่มพกก็จัดเซอร์ไพรส์ปาร์ตี้วันเกิดให้ด้วย และเมื่อตอนที่พกประสบอุบัติเหตุแขนหักที่ญี่ปุ่น อั้มก็คอยดูแลอย่างใกล้ชิด พอนักข่าวได้เจอสาวอั้มเลยได้โอกาสอัพเดตเรื่องหัวใจของเธอกันซะหน่อย,อัพเดตสถานะหัวใจตอนนี้หน่อย ดูหวานมาก?,ก็ดีค่ะ (ยิ้มเขิน) ถามว่าตอนนี้ชัดเจนขึ้นมั้ย จริงๆ ก็รู้จักกันมานาน ก็พอจะรู้จักนิสัยบ้าง แต่ก็ต้องดูกันเรื่อยๆ ค่ะ สถานะตอนนี้ก็เรียกว่าดูกันอยู่ค่ะ คุยกันอยู่ค่ะ,คนไม่ค่อยเห็นอั้มหวานขนาดนี้ มีคนแซวเยอะมั้ย?,จริงๆ ไม่ได้เป็นคนหวานนะ แต่เขินมากกว่า ด้วยความที่เคยเป็นเพื่อนกันมาก่อน เราเจอกันหลายงานที่ถ่ายรูปคู่กันก็แทบจะไม่ได้คุยกัน ร้องเพลงพร้อมๆ กัน เจอทีไรจะเป็นภาพที่เราร้องเพลงตลอดเลยอะ พอได้เริ่มคุยกันก็รู้สึกแปลกๆ มันก็จะเขิน การคุยมันจะไม่เหมือนเมื่อก่อนแล้วที่แบบอ๋อ สวัสดีครับ สวัสดีจ้ะ,คนแซวว่าลงโซเชียลฯ ถี่มาก?,(หัวเราะเขิน) เหรอ อั้มลงบ่อยเหรอ อั้มน่ะไม่บ่อยนะ อั้มนานๆ ลงที อั้มก็เขินของอั้ม,แต่พกก็ลงโซเชียลฯ เยอะเหมือนกัน?,ค่ะๆ,คำว่า ที่รัก ที่หลุดออกมา พอได้ยินทุกคนก็กรี๊ด?,ฟังผิดหรือเปล่า (ยิ้มและหัวเราะเขิน),อีกนานแค่ไหนถึงจะเรียกว่าแฟน?,ก็คุยกันอยู่ค่ะ ไม่รู้จะพูดยังไง อายุก็ 40 แล้ว ไม่อยากจะพูดอะไร ก็คุยกันอยู่ค่ะ แต่แบบนี้ก็ต้องดูยาวๆ ว่าจะยังไงค่ะ,ล่าสุดเห็นเขาโกนหนวดก่อนจะไปเจอพ่อแม่?,เปล่าค่ะ เขาโกนเองค่ะ โกนเล่นๆ ลองดูค่ะ เพราะอั้มไม่เคยเห็น โกนให้ดู ไม่เกี่ยวกับไปพบคุณพ่อคุณแม่ ถามว่าเขาชอบแบบมีหนวดหรือไม่มีหนวด ส่วนมากคนชอบแบบมีหนวดใช่มั้ย อั้มชอบเหรอ (นิ่งคิด) ไม่มีก็ได้ มีก็ได้ค่ะ (ขอให้เป็นเขาเนอะ?) อันนี้ก็เลี่ยนแล้ว (เรียกว่าชอบหมด?) ค่ะ,เราไปเจอที่บ้านเขาด้วย เป็นยังไงบ้าง?,ก็ดี น่ารักดีค่ะ (ยิ้ม),มีมองอนาคตร่วมกันรึยัง?,โห เพิ่งได้คุยกันเองค่ะ ยังไม่รู้ว่าอะไรยังไงค่ะ,พ่อแม่มีฝากหรือมีถามอะไรมั้ย?,ยังไม่มีใครถามเลยค่ะ เอาจริงๆ ก็ไม่กี่เดือนเอง ตอนที่เป็นข่าวครั้งแรกก็ยังไม่ได้คุยกันเลยนะคะ แค่นั่งด้วยกัน พอมีข่าวออกไปก็เริ่มนี่แหละค่ะ ก็ต้องขอบคุณรึเปล่านะ (ยิ้ม),คนเชียร์กันเยอะมาก?,ใช่ เพราะเขาเห็นว่าอั้มเปิดตัวเลย จริงๆ แล้วอยากจะเงียบที่สุดเพราะว่าอยากดูยาวๆ ไม่อยากเลิกแบบที่ผ่านมาแล้ว,แสดงว่าคนนี้เข้าขั้นอยู่ประมาณนึงเหมือนกัน?,ก็ก็เป็นคนดีเลยค่ะ เขาเป็นคนน่ารักเลย เราไม่อยากเปิดตัวใครบ่อยๆ เดี๋ยวพอเลิกกันก็จะบอกว่าเปลี่ยนอีกแล้ว แต่จริงๆ อั้มไม่ได้แคร์เรื่องว่าวันนึงเราคบใครแล้วเราจะต้องเลิกนะ อั้มคิดว่าขอให้ไปกันได้ ไม่อยากจะฝืนให้ยาวมันจะเสียเวลา,เพื่อนๆ มีแซวมีเชียร์มั้ย?,เพื่อนรู้จักพกมาก่อนแล้วค่ะ ก็เลยไม่มีปัญหาอะไร,เมย์ พิชญ์นาฏ บอกว่าอยากเห็นอั้มแต่งงานมีลูกแล้ว เสียดายพันธุ์เพราะอั้มสวย?,เดี๋ยวไปฝากไข่ก็ได้ (ยิ้ม) ถามว่ามองเรื่องแต่งงานมีลูกไว้อีกนานแค่ไหน คือชอบเด็ก อยากมีลูก แต่อยากให้ลูกโตมาเองอะ ไม่เคยคิดวางแผนว่าอนาคตจะแต่งงานหรือมีลูก,เลี้ยงหลานก็เหนื่อยอยู่แล้ว?,โอ๊ย อยู่กับหลานเหนื่อยมาก เข้าใจเลยว่าคนเป็นแม่เวลาเขาหายไปไม่เจอเพื่อนเนี่ย เราต้องไม่ว่าเขาเลยนะคะเพราะเขาเหนื่อยจริงๆ แค่เราอยู่แป๊บเดียวยังเหนื่อย แต่เป็นความเหนื่อยแบบชื่นใจ เป็นลูกเพื่อนเราด้วยมั้งคะ เรารู้สึกว่าเออ ชื่นใจ อยากเจอตลอด,เราเคยถามพกรึเปล่าว่าอยากมีลูกมั้ย?,ไม่เคยถามเลยค่ะ,ถามถึงเรื่องวันเกิดอั้มที่เขาจัดเซอร์ไพรส์ให้?,ก็เซอร์ไพรส์จริงๆ เขาชวนไปกินข้าว เราก็แปลกๆ นะ โทรบอกเพื่อนทุกคนแล้วถามว่าเอาไงดี ไปรึเปล่า เพื่อนก็บอกว่าไปดิ เราก็ถามว่าต้องแต่งตัวอะไรอะ แล้วเขาบอกว่าไปกินข้าวที่โรงแรมของบ้านเขา ก็เลยเออ ต้องสุภาพหน่อยเนอะ ใส่ชุดนี้มั้ย ใหม่หรือเก่า แต่เราไม่ถ่ายรูปอะ ใส่อันเก่าไปแล้วกัน อันใหม่เดี๋ยวเราใส่ไปกับเพื่อนๆ แล้วกัน เพื่อนก็ไม่พูดอะไร,ถามเพื่อนๆ ทั้งพี่ยุ้ย ปุ๊กลุก ว่าต้องสวยแค่ไหน พี่ยุ้ยก็บอกว่าน้องก็สวยทุกวันอยู่แล้ว น้องก็แต่งให้มันสวยเถอะ เขาไม่มีพิรุธ แต่อั้มรถติดระหว่างทางแล้วหงุดหงิด ก็โทรหาทุกคนเลย คนที่อยู่ในงานก็วิ่งกันวุ่นเลยว่าอั้มโทรมา วางจากคนนี้ โทรหาคนนี้ โทรหาอาจารย์ช้างด้วยนะ โทรไปแล้วทุกคนก็วิ่งกันวุ่นหมดเลย,แต่วันเกิดพก อั้มก็หวานไม่แพ้กัน มีโทรไปร้องเพลงให้ฟังด้วย?,ไม่ได้ร้องค่ะ เพราะอั้มคิดคำอวยพรไม่เก่งค่ะ,รู้สึกยังไงที่เขาเก็บรายละเอียดเราทุกอย่าง ใส่ใจ เป็นผู้ชายละเอียดอ่อนมาก?,ก็ดี เพราะจริงๆ แล้วตอนที่รู้จักกันแรกๆ อั้มนั่งฟังเพลงตอนไปเที่ยวแล้วถามว่านี่เพลงใครอะ เขาก็บอกว่าทอม (ทอม รูม 39) กี่เพลงก็ทอมหมดเลย เขาก็คงคิดว่าเราชอบทอม แต่เราชอบเสียงคนนี้จริงๆ,สมมติมีมา 20 เพลง เลือกไปแล้วถามเนี่ยเป็นเพลงของทอมทั้งนั้นเลย เราก็บอกว่าถ้าเกิดเขามาร้องเพลงให้ฟังก่อนนอนนี่คงหลับสบายเพราะเป็นโรคนอนไม่หลับ เขาก็เลยจัดเซอร์ไพรส์ให้,ถามถึงเรื่องตรุษจีน คนอิจฉาที่เราได้ซองหนาปึ้กเลย เงินมันหอมขนาดไหน?,หอมมั้ยล่ะ (ยิ้ม) ก็อย่างที่เห็นค่ะ ก็ดี อย่างนี้ชอบเลยค่ะ (หัวเราะ),ถามถึงเรื่องที่อั้มไปเฝ้าพกหลังเกิดอุบัติเหตุแขนหัก?,ก็ไปเฝ้าเขา เขาล้มที่ญี่ปุ่นน่ะค่ะ ก็เลยไปเฝ้าไข้แค่นั้นแหละค่ะ ตอนนี้ใส่เหล็กอยู่ค่ะ ยังไม่หายค่ะ แต่ผ่าตัดแล้วค่ะ (เขาเป็นคนป่วยที่อ้อนมากมั้ย?) ก็เป็นปกติน่ะค่ะ,เราดูแลเขายังไงบ้าง?,ก็มีเปิดน้ำให้ เตรียมของให้ค่ะ ถามว่าเขาอ้อนเราเป็นพิเศษมั้ยไม่ค่ะ เขาพยายามทำด้วยตัวเอง และเขาจะหงุดหงิดว่าทำไม่ค่อยได้ดีเพราะเขาเหลือแค่มือเดียว,พอหลายคนเชียร์ เรามีความกดดันมั้ย?,กดดันค่ะ เพราะว่าเพิ่งเริ่มคุยจริงๆ ไม่กี่เดือน น้อยมากๆ เลย ก็ค่อยๆ ดูไปแล้วกัน,แต่ยังไม่ใช่แฟน?,ก็คุยกันแล้วแหละ (ยิ้ม) ก็คุยกันอยู่ค่ะ (แล้วแบบนี้จะพาดหัวข่าวยังไงดี?) ต้องให้พี่คิดอีกแล้วใช่มั้ย รอครั้งหน้าได้มั้ย อย่าเพิ่งพาดอะไรแรงนะ เอากลางๆ ขอไปคิดก่อน ร้อนแล้วตอนนี้ เอาซอฟต์ๆ ก่อนแล้วกันเนอะ เดี๋ยวคิดให้ครั้งหน้า ไปก่อนนะ บ๊ายบายค่ะ.
คนมีความรักก็จะโลกสีชมพูหน่อยๆ ดังเช่น อั้ม พัชราภา ที่พอเปิดตัวว่ากำลังคุยกับ พก ประธานวงศ์ หลายคนก็สังเกตเห็นความหวานของทั้งคู่ที่ออกมาให้เห็นในโลกโซเชียลบ่อยๆ
อั้ม พัชราภา,พก ประธานวงศ์,อั้ม พก,อั้ม พัชราภา ความรัก,อั้ม พัชราภา แฟน,ดารา